**Vyhodnotenie medzirezortného pripomienkového konania**

Návrh správy o plnení Národného akčného plánu rodovej rovnosti na roky 2010 - 2013

|  |  |
| --- | --- |
| Spôsob pripomienkového konania | informatívny materiál a z dôvodu dodržania termínu  |
| Počet vznesených pripomienok, z toho zásadných | 15  / 0  |
| Počet vyhodnotených pripomienok | 15  |
|  |  |
| Počet akceptovaných pripomienok, z toho zásadných | 14  / 0  |
| Počet čiastočne akceptovaných pripomienok, z toho zásadných | 0  / 0  |
| Počet neakceptovaných pripomienok, z toho zásadných | 1  / 0  |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1 . | Ministerstvo spravodlivosti Slovenskej republiky  |   |   |   | x  |
| 2 . | Ministerstvo vnútra Slovenskej republiky  |   |   | x  |   |
| 3 . | Ministerstvo financií Slovenskej republiky  |   |   |   | x  |
| 4 . | Ministerstvo kultúry Slovenskej republiky  | 5 (5o,0z)  |   |   |   |
| 5 . | Ministerstvo hospodárstva Slovenskej republiky  |   |   |   | x  |
| 6 . | Ministerstvo dopravy, výstavby a regionálneho rozvoja Slovenskej republiky  |   |   | x  |   |
| 7 . | Ministerstvo pôdohospodárstva a rozvoja vidieka Slovenskej republiky  | 1 (1o,0z)  |   |   |   |
| 8 . | Ministerstvo obrany Slovenskej republiky  | 1 (1o,0z)  |   |   |   |
| 9 . | Ministerstvo zahraničných vecí a európskych záležitostí Slovenskej republiky  |   |   | x  |   |
| 10 . | Ministerstvo práce, sociálnych vecí a rodiny Slovenskej republiky  |   |   |   | x  |
| 11 . | Ministerstvo životného prostredia Slovenskej republiky   |   |   | x  |   |
| 12 . | Ministerstvo školstva, vedy, výskumu a športu Slovenskej republiky  | 3 (3o,0z)  |   |   |   |
| 13 . | Ministerstvo zdravotníctva Slovenskej republiky  |   |   | x  |   |
| 14 . | Úrad vlády Slovenskej republiky  |   |   |   | x  |
| 15 . | Protimonopolný úrad Slovenskej republiky  |   |   | x  |   |
| 16 . | Štatistický úrad Slovenskej republiky  | 3 (3o,0z)  |   |   |   |
| 17 . | Úrad geodézie, kartografie a katastra Slovenskej republiky  |   |   | x  |   |
| 18 . | Úrad jadrového dozoru Slovenskej republiky  |   |   | x  |   |
| 19 . | Úrad pre normalizáciu, metrológiu a skúšobníctvo Slovenskej republiky  |   |   | x  |   |
| 20 . | Úrad pre verejné obstarávanie  |   |   | x  |   |
| 21 . | Úrad priemyselného vlastníctva Slovenskej republiky  |   |   | x  |   |
| 22 . | Správa štátnych hmotných rezerv Slovenskej republiky  |   |   | x  |   |
| 23 . | Národný bezpečnostný úrad  |   |   | x  |   |
| 24 . | Odbor vládnej agendy Úradu vlády  |   |   |   | x  |
| 25 . | Odbor zmeny klímy  |   |   |   | x  |
| 26 . | Asociácia zamestnávateľských zväzov a združení Slovenskej republiky  |   |   | x  |   |
| 27 . | Verejnosť  | 1 (1o,0z)  |   |   |   |
| 28 . | Konfederácia odborových zväzov Slovenskej republiky  | 1 (1o,0z)  |   |   |   |
|  | **SPOLU** | **15 (15o,0z)** | **0 (0o,0z)** | **14** | **7** |

Vyhodnotenie vecných pripomienok je uvedené v tabuľkovej časti.

|  |
| --- |
| Vysvetlivky k použitým skratkám v tabuľke: |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **MK SR** | **k plneniu úlohy č. 8**Navrhujeme doplniť do časti - konkrétne plnenie - nasledovný text: Ministerstvo kultúry SR má na podporu kultúrnych aktivít prispievajúcich k implementácii rodovej rovnosti vytvorený finančný systémový nástroj - dotačný program Kultúra znevýhodnených skupín obyvateľstva (od roku 2005). Jeho základným cieľom je napomáhať integrácii znevýhodnených skupín obyvateľstva do spoločnosti v oblasti kultúry a tiež podporovať implementáciu rodovej rovnosti prostredníctvom kultúrnych aktivít pre ženy po 45 roku života, ženy - migrantky, rómske ženy, týrané ženy, ženy – osamelé matky a pod. s cieľom predchádzať diskriminácii a všetkým formám násilia. Ministerstvo kultúry SR plnilo úlohu prostredníctvom organizácie v zriaďovateľskej pôsobnosti - Národného osvetového centra, ktorého základnou náplňou je podporovať neformálno-vzdelávacie a prosociálne aktivity v oblasti kultúry vrátane zvyšovania informovanosti o problematike rodovej rovnosti medzi laickou i odbornou kultúrnou verejnosťou. Národné osvetové centrum zaradilo na svoju webovú stránku zoznam publikácií a e-materiálov venovaných danej téme. Inštitúcia v rámci projektu sociálnej prevencie – realizuje každoročne informačno-vzdelávací bulletin - Sociálna prevencia, kde boli v sledovanom období v rámci sociálnej prevencie zaradené aj témy na podporu implementácie rodovej rovnosti (podrobný odpočet plnenia jednotlivých opatrení vyplývajúcich z Národného akčného plánu rodovej rovnosti za roky 2010 - 2013 Ministerstvo kultúry SR zaslalo Ministerstvu práce sociálnych vecí a rodiny SR listom č.: MK–1016/2014-110/5551 zo dňa 27. marca 2014).   | **O** | **A** | Text doplnený.  |
| **MK SR** | **k plneniu úlohy č. 9**Navrhujeme doplniť do časti - konkrétne plnenie - nasledovný text: Ministerstvo kultúry SR poskytlo svojim organizačným útvarom a organizáciám vo svojej zriaďovateľskej pôsobnosti (písomnou formou) informáciu o internetovej stránke MPSVR SR k problematike rodovej rovnosti a možnosti elektronického vzdelávania sa v oblasti rodovej rovnosti (e-learning). Implementácia rodovej rovnosti bola realizovaná tiež na úrovni organizácií v zriaďovateľskej pôsobnosti Ministerstva kultúry SR, najmä akvizíciami a realizáciou periodických a neperiodických publikácií, výstavkami kníh, interaktívnymi podujatiami atď.   | **O** | **A** | Text doplnený.  |
| **MK SR** | **k plneniu úlohy č. 23 –**Navrhujeme doplniť do časti - konkrétne plnenie - nasledovný text: Zakomponovanie témy rodovej rovnosti v rámci Ministerstva kultúry SR bolo upravené v Štatúte Ministerstva kultúry Slovenskej republiky, článok 5 – Zásady činnosti a riadenia ministerstva, odsek (6) Ministerstvo uplatňuje pri svojej činnosti zásady rovnakého zaobchádzania, rodovej rovnosti a rovnosti príležitostí. Ministerstvo kultúry SR v súlade so svojim štatútom aj týmto spôsobom prispieva k plneniu úloh rezortu v oblasti rodovej rovnosti. Organizačným útvarom pre predmetnú problematiku je od roku 2005 odbor kultúry nehmotného kultúrneho dedičstva a kultúry znevýhodnených skupín obyvateľstva, kde je aktuálne jednu zamestnankyňa určená na výkon agendy - kultúra znevýhodnených skupín obyvateľstva vrátane rodovej rovnosti a rovnosti príležitostí (agenda tiež zahŕňa problematiku nediskriminácie, ochrany kultúrnych práv ľudí ohrozených chudobou a sociálnym vylúčením – marginalizovaných rómskych komunít, ľudí bez domova, zraniteľných skupín detí apod.).   | **O** | **A** | Text doplnený.  |
| **MK SR** | **k plneniu úlohy č. 35**Navrhujeme doplniť do časti - konkrétne plnenie - nasledovný text: Ministerstvo kultúry SR pravidelne sleduje štatistické údaje v rezorte kultúry z hľadiska zisťovania počtu zamestnankýň a zamestnancov a ich odmeňovania podľa jednotlivých platových tried a pracovných pozícií. Od januára 2012 sú v rámci MK SR elektronicky spracovávaná, štatistiky, ktoré rešpektujú rodové členenie v oblasti mzdových rozdielov.   | **O** | **A** | Text doplnený.  |
| **MK SR** | **Lingvistický výskum a manuál rodovo korektného jazyka (str. 13)**Odporúčame, aby všetky aktivity súvisiace s „vypracovaním argumentačnej základne a spôsobu zavedenia rodovo korektného jazyka do praxe (vrátane vyčlenenia oblastí aplikácie a legislatívneho ukotvenia)“ a príslušné materiály týkajúce sa rodovo citlivého jazyka, napríklad „manuál rodovo korektného jazyka“ (str. 7 a 13) rešpektovali platné kodifikačné normy slovenského spisovného jazyka a príslušné ustanovenia zákona NR SR č. 270/1995 Z. z. o štátnom jazyku Slovenskej republiky v znení neskorších predpisov, preto je potrebné konzultovať ich s odborníkmi z odboru štátneho jazyka Ministerstva kultúry Slovenskej republiky, ktoré je ústredným orgánom štátnej správy v oblasti starostlivosti o štátny jazyk.  | **O** | **A** | Odporúčanie akceptované.  |
| **MPRV SR** | Pri úlohe č. 23 na strane 29 odporúčame doplniť, že na MPRV SR je problematika rodovej rovnosti na základe Organizačného poriadku začlenená do pôsobnosti odboru stratégií a koncepcií.   | **O** | **A** | Doplnené.  |
| **MO SR** | **vlastný materiál**Na strane 39, v časti venovanej oblasti „Zefektívnenie zostavovania rodovo členených štatistík:“, v poslednom odseku venovanom MO SR odporúčame vypustiť prvú časť vety v znení „Ako naznačuje graf č.1,“. Veta by tak začala slovami: „Podiel žien v štátnej službe...“ Zdôvodnenie: Graf č.1, na ktorý je vo vete odvolávka, nie je súčasťou predloženého materiálu.   | **O** | **A** | Vypustené.  |
| **MŠVVaŠ SR** | **odsek 4, s. 12**„V oblasti ďalšieho vzdelávania je akreditácia programov... ...Ďalšia úprava v oblasti celoživotného vzdelávania bude predmetom nového zákona o celoživotnom vzdelávaní, ktorý je v Pláne legislatívnych úloh vlády v VI. volebnom období na rok 2014.“ žiadame upraviť nasledovne, pričom žiadame vypustiť poslednú vetu odseku: „V oblasti ďalšieho vzdelávania sú v oblasti rodovej rovnosti predmetom akreditácie, ktorá je upravená zákonom č. 568/2009 Z. z. o celoživotnom vzdelávaní v znení neskorších predpisov, tie vzdelávacie programy, ktorými si osoby pracujúce v uvedenej oblasti rozširujú alebo prehlbujú svoju kvalifikáciu na výkon odbornej činnosti, a teda sú považované za odborné vzdelávanie potrebné pre výkon ich práce.“ Odôvodnenie: Informácia uvedená v pôvodnom znení odseku na s. 12 je v rozpore s informáciou uvedenou na s. 13, posledný odsek, týkajúcou sa výstupov národného projektu Inštitútu rodovej rovnosti, v rámci ktorého boli vytvorené vzdelávacie programy, ktoré boli akreditované MŠVVaŠ SR. Uvedená formulácia je nesprávna, pretože podľa zákona o celoživotnom vzdelávaní sa akreditujú nielen vzdelávacie programy, ktoré vedú k získaniu kvalifikácie, ale aj vzdelávacie programy, ktorými si možno rozšíriť alebo prehĺbiť svoju kvalifikáciu na výkon odbornej činnosti. Na rok 2014 nie je naplánovaná žiadna legislatívna úprava zákona o celoživotnom vzdelávaní. Okrem toho sa žiadna legislatívna úprava uvedenej problematiky netýka, a teda nemá v materiáli opodstatnenie.   | **O** | **A** | Text upravený na základe pripomienky.  |
| **MŠVVaŠ SR** | **Operačný cieľ 2, v tabuľke bod 7., str. 7**- v stĺpci „Plnenie“ zmeniť textáciu z „čiastočne splnené“ na „splnené“ - do stĺpca „Poznámka resp. spôsob plnenia“ doplniť textáciu „Pedagogicko-organizačné pokyny na školský rok 2011/2012, Pedagogicko-organizačné pokyny na školský rok 2012/ 2013, Pedagogicko-organizačné pokyny na školský rok 2013/2014, Pedagogicko-organizačné pokyny na školský rok 2014/2015 : časť 1.6. Výchovno-vzdelávací proces, konkrétne 1.6.10. Ľudské a detské práva“   | **O** | **A** | Doplnené.  |
| **MŠVVaŠ SR** | **obsahovej stránke materiálu**Sekcia vedy a techniky predložila vo februári 2014 podklady za svoju oblasť pôsobnosti k plneniu úloh Národného akčného plánu rodovej rovnosti na roky 2010 – 2013. Tieto podklady sa však do materiálu predloženého na MPK nedostali, ale sú v ňom staršie údaje, ktoré sa predkladali pred rokom. Preto navrhujeme drobné úpravy v zmysle opätovne priloženého podkladu, predovšetkým – publikácia „She Figures“ sa nepripravuje, ale je už vydaná, podľa zváženia doplniť niektoré uskutočnené aktivity za rok 2012 z dodaných podkladov a pod. Podklad za sekciu vedy a techniky do odpočtu NAP rodovej rovnosti na roky 2010 - 2013: V oblasti vedy a techniky bol na informačné zabezpečenie výskumu a vývoja vybudovaný Centrálny informačný portál pre výskum, vývoj a inovácie (CIP VVI), z ktorého sa odborná i laická verejnosť dozvedá informácie z oblasti výskumu, vývoja a inovácií. (Správcom portálu je Ministerstvo školstva, vedy, výskumu a športu SR – MŠVVaŠ SR. Prevádzkovateľom portálu je Centrum vedecko-technických informácií SR – CVTI SR). V rámci tohto portálu sa venuje veľký priestor aj popularizácii vedy a techniky, nevynímajúc otázky rodovej rovnosti. Nájdeme tu údaje z histórie žien vo vede, informácie o európskych iniciatívach a platformách žien vo vede, informácie o konferenciách, summitoch a materiáloch vydávaných v oblasti rodovej problematiky výskumu a vývoja na Slovensku a v EÚ. Na portáli sú zverejňované rozhovory s úspešnými slovenskými vedkyňami. V r. 2011 bolo 10 otázok položených doc. PhDr. Mariane Szapuovej, PhD. (ktorá sa zaoberá epistemológiou a feministickou filozofiou, na čo sa orientuje aj vo výskume), v roku 2012 významnej mikrobiologičke, vysokoškolskej pedagogičke a bývalej prednostke Mikrobiologického ústavu LF UK v Bratislave prof. MUDr. Daniele Kotulovej, PhD. Ako podporný nástroj v oblasti popularizácie vedy a techniky na celoslovenskej úrovni a smerom voči zahraničiu je Národné centrum pre popularizáciu vedy a techniky v spoločnosti, ktoré bolo zriadené Ministerstvom školstva, vedy, výskumu a športu SR v rámci CVTI SR. Jeho úlohou je zabezpečovať činnosti spojené s popularizáciou vedy a techniky v spoločnosti. V rámci Národného centra pre popularizáciu vedy a techniky v spoločnosti sa pravidelne organizujú vedecké kaviarne „Veda v centre“ - neformálne stretnutia verejnosti s vedeckými osobnosťami pri káve a vedecké cukrárne - stretnutia mládeže s vedeckými osobnosťami. Týmito akciami sa popularizuje svet vedy a výskumu, prezentujú sa aktuálne témy z oblasti vedy a techniky. V roku 2011, 2012 a 2013 boli na tieto podujatia pozvané aj významné ženy - vedkyne z rôznych odborov vedy a techniky. Vedecká cukráreň: - Doc. Dr. Ing. arch. Henrieta Moravčíková s témou „Môže byť architektúra totalitná?“ (16.12.2013) - Ing. Ivana Budinská, PhD. s témou "Swarm robotics - Čo sa môžu roboty naučiť od mravcov?“ (19.11.2013) - PhDr. Mária Šimková s témou „Globalizácia – Informatizácia – Anglikanizácia Prežije slovenčina?“ (22.10.2013) - MVDr. Markéta Derdáková, PhD. s témou „Kliešte v meste“ (19.6.2012) - RNDr. Barbara Sviežená, PhD. s témou „Od stopy k páchteľovi – od Šalamúna po nanočipy“ (27.2.2012) - PhDr. Gabriela Kiliánová, CSc. s témou „Načo sú nám symboly? Čomu sa venuje etnológia?“ (21.12.2011) - Ing. Edita Nemcová, PhD. s témou „Teoretické a metodologické zázemie prognózovania vývoja spoločnosti“ (15.2.2011) Vedecká kaviareň - Bratislava: - Doc. PaedDr. Soňa Čeretková, PhD. s témou „Ako (ne) (na) učiť matematiku“ (12. 12. 2013) - Doc. Ing. Melánia Feszterová, PhD. s témou „Kontaminácia zložiek životného prostredia. Mesto Šaľa – ovzdušie a pôda“ (24. 10. 2013) - Mgr. Dana Peškovičová, PhD. s témou „Potrebujeme dnes šľachtiť hospodárske zvieratá? Matematické modely a genetika v službách šľachtenia“ (19. 9. 2013) - Ing. Anna Dobrucká, PhD. s témou „Historické krajinné štruktúry v rozvoji vidieka“ (20. 6. 2013) - prof. RNDr. Katarína Cechlárová, CSc. s témou „Šťastie, zdravie, lži a ... matematika“ (28. 2. 2013) - prof. RNDr. Katarína Horáková, DrSc. s témou „Zdravie a vitalita až do vysokého veku“ (25.10.2012) - MA Monika Gullerová, PhD. s témou „Vypínanie génov – dizajn pre ideálnu bunku“ (19.7.2012) - prof. PhDr. Jela Steinerová, PhD. s témou „Prečo potrebujeme informačnú ekológiu?“ (29.3.2012) - RNDr. Katarína Bíliková, PhD. s témou „Včelí med ako liek“ (23.2.2012) - RNDr. Andrea Fedorková, PhD. s témou „Zachránia elektromobily svet?“ (21.7.2011) - RNDr. Anna Totková, PhD. s témou „Črevné parazity – nevítaní hostia v našom tele“ (30.6.2011) - prof. RNDr. Marta Kollárová, DrSc. s témou „Tajomný svet DNA“ (27.1.2011) Vedecká kaviareň - Nitra: - Doc. PaedDr. Soňa Čeretková, PhD. s témou „Ako (ne) (na) učiť matematiku“ (12. 12. 2013) - doc. Ing. Melánia Feszterová, PhD. s témou „Kontaminácia zložiek životného prostredia. Mesto Šaľa – ovzdušie a pôda“ (24. 10. 2013) - Mgr. Dana Peškovičová, PhD. s témou „Potrebujeme dnes šľachtiť hospodárske zvieratá? Matematické modely a genetika v službách šľachtenia“ (19. 9. 2013) - Ing. Anna Dobrucká, PhD. s témou „Historické krajinné štruktúry v rozvoji vidieka“ (20. 6. 2013) - Doc. RNDr. Alžbeta Hegedűsová, PhD. s témou „Rastliny v úlohe dekontaminácie zložiek životného prostredia“ (10. 11. 2011) - Doc. RNDr. Ľudmila Illášová, PhD., prof. RNDr. Ivan Kraus, DrSc. s témou „Gemológia - jej úloha a poslanie“ (20. 10. 2011) - RNDr. Zuzana Krumpálová, PhD., prof. UAM Dr hab. Leszek Rychlik „Pôdne živočíchy ako objekt skúmania“ (22. 9. 2011) - Doc. Ing. arch. Roberta Štěpánková, PhD., „Verejné prieSTORY o nás“ (23. 6. 2011) Prostredníctvom portálu je prezentované, že aj ženy môžu byť pri skĺbení rodinných a pracovných povinností a akceptácii prostredia veľmi úspešné. V rámci Týždňa vedy a techniky na Slovensku 2013, ktorý je organizovaný MŠVVaŠ SR, v spolupráci s CVTI SR, prebiehalo dňa 14. novembra 2013 udeľovanie cien ministra školstva, vedy, výskumu a športu Slovenskej republiky, ako aj odovzdanie cien partnerov podujatia za významné výsledky dosiahnuté v oblasti vedy a techniky. Udeľovanie cien sa uskutočnilo vo viacerých kategóriách, pričom v kategórii „Osobnosť vedy a techniky do 35 rokov“ boli v tomto roku udelené ceny aj dvom mladým ženám: - Ing. Kristíne Kukurovej, PhD. za vedecký prínos v oblasti výskumu eliminácie obsahu akrylamidu v potravinách - RNDr. Zuzane Pribulovej, PhD. za významný prínos k poznaniu mechanizmu párovania nových typov supravodičov a v kategórii: Celoživotné zásluhy v oblasti vedy a techniky - Ing. Márii Fišerovej, PhD. za dlhodobé výskumné a aplikačné aktivity pri zvyšovaní technologickej a ekologickej úrovne výroby buničiny a papiera s dôrazom na kvalitu a vyššie využívanie drevnej suroviny, znižovanie spotreby chemikálií a vody V roku 2012 boli udelené ceny v kategórii „Osobnosť vedy a techniky do 35 rokov“ - RNDr. Zuzane Horvátovej, PhD. za dosiahnuté výsledky v oblasti hodnotenia pesticídov a ich dopadov na životné prostredie, v rámci národnej úrovne aj pre účely európskeho registračného procesu, - Ing. Márii Bihuňovej, PhD. za rozvoj vedy v odbore Krajinná a záhradná architektúra, za dosiahnuté výsledky vo výskume a ich prezentáciu na medzinárodnej úrovni. Cieľom každoročne organizovaného Týždňa vedy a techniky na Slovensku je zlepšiť vnímanie vedy a techniky v povedomí celej spoločnosti, popularizovať a prezentovať ich, vzbudiť záujem mladých ľudí o štúdium vedeckých a technických disciplín, informovať verejnosť o poznatkoch vedy a techniky a o nutnosti podporovať vedu a techniku, ktoré sú základom hospodárskeho a spoločenského pokroku a pomáhajú riešiť globálne problémy a výzvy. Sprievodným podujatím Týždňa vedy a techniky 2012 bol seminár pod názvom: Súčasný stav rodovej rovnosti v Európe a na Slovensku, ktorý sa uskutočnil dňa 05.11.2012. Na predmetnom vedeckom kolokviu boli prezentované výsledky zistení o stave rodovej rovnosti v Európe a na Slovensku. Organizátorom podujatia bola Katedra sociológie FF UKF v Nitre / Inštitút pre výskum práce a rodiny pri MPaSVR. V posledných rokoch bol odštartovaný popularizačný projekt Spektrum vedy, ktorým je cyklus televíznych dokumentov o práci a úspechoch slovenských vedcov, o ich mimoriadnych objavoch. Garantmi týchto projektov sú významní slovenskí vedci, vrátane úspešných žien: Rok 2011: - Dňa 25.5.2011 bol odvysielaný dokument „Veľká nanoveda“, garantkou ktorého bola RNDr. Eva Majková, DrSc. – podpredsedníčka SAV. - Garantkou dokumentu “Matematika a informatika ako základ znalostných systémov“ vysielaného dňa 14.9.2011 bola prof. RNDr. Katarína Cechlárová, CSc. z UPJŠ v Košiciach. Rok 2012: - 4.12.2012 bol odvysielaný dokument „Umenie vedou“, ktorý prezentovala doc. Katarína Mišíková, PhD. - Odbornými garantami dokumentu „Živí proti živým“, odvysielaného 30.10.2012, boli MVDr. Markéta Derdáková, PhD. a RNDr. Boris Klempa, PhD. Sekcia vedy a techniky MŠVVaŠ SR sa významnou mierou podieľa na tvorbe európskych štatistík v oblasti rodovej rovnosti. V minulom roku bola vydaná publikácia She Figures 2012 (oficiálna publikácia Európskej komisie), ktorá podáva štatistické dáta a ukazovatele o ženách vo vede v krajinách EÚ i mimo nej. She Figures 2012 je štvrtou publikáciou (nasledujúcou po She Figures 2003, 2006 a 2009) kľúčového súboru indikátorov, ktoré sú dôležité pre správne pochopenie situácie žien vo vede. Poskytuje štatistiku o ženách vo vede od tretieho stupňa vysokoškolského vzdelávania až po trh práce. Predmetné publikácie sú využívané pre rôzne porovnávacie analýzy, štúdie v oblasti rodovej rovnosti, vo vystúpeniach, prezentáciách a prejavoch na konferenciách, workshopoch v rámci celej Európy i mimo nej a slúžia tiež pre tvorcov politík pre prípravu rozhodnutí v oblasti rodovej rovnosti na úrovni národnej, regionálnej a európskej. 29. septembra 2011 sa konala na Univerzite Mateja Bela v Banskej Bystrici konferencia s medzinárodnou účasťou pod názvom „Ženy v slovenskom/európskom akademickom a výskumnom prostredí“. Organizoval ju kolektív výskumných pracovníčok Inštitútu sociálnych a kultúrnych štúdií Fakulty humanitných vied UMB, ktorý participoval v projekte 7. Rámcového programu EÚ pod názvom „Gender Debate in the European Research Area“ (Rodový diskurz v Európskom výskumnom priestore; GENDERA; www.gendera.eu). Hlavným cieľom projektu bolo sledovať a zlepšiť rodovú rovnosť vo vede a podporiť prostredie umožňujúce integráciu rodovej rovnosti do vedeckých stratégií a politík vo viacerých európskych krajinách. Špecifické ciele projektu sa sústredili na zber a analýzu skúseností z rodových politík a praktík zameraných na zlepšenie rodovej rovnosti v rôznych akademických a vedecko-výskumných inštitúciách; identifikáciu najlepších praktík na posilnenie vedeckých kapacít žien – vedkýň; a na iniciovanie národnej a európskej diskusie o týchto otázkach s predstaviteľmi akademických a vedeckovýskumných inštitúcií a rozhodovacích orgánov. Národné centrum pre popularizáciu vedy a techniky v spoločnosti pri Centre vedecko-technických informácií SR pripravilo výstavu Ženy vo vede, jedno zo sprievodných podujatí medzinárodnej súťaže Európskej únie pre mladých vedcov do 20 rokov – EUCYS 2012, ktoré sa konalo v priestoroch Incheby Expo v Bratislave v septembri 2012. Výstava mala za cieľ nielen inšpirovať mladé nadané študentky pri kariérnom rozhodovaní sa pre vedu a techniku, ale malo tiež upozorniť na problematiku rodovej rovnosti. Výstava predstavila významné ženy v histórii slovenskej vedy a profily ôsmich súčasných úspešných slovenských vedkýň. Dňa 28. 11. 2013 sa v Slovenskom banskom múzeu v Banskej Štiavnici konalo významné podujatie, na ktorom bolo udelené po prvýkrát vyznamenanie ministra školstva, vedy, výskumu a športu Slovenskej republiky za mimoriadny prínos v oblasti vedy a techniky - Cena Samuela Mikovíniho. V rámci podujatia boli odovzdané vyznamenania v troch kategóriách, pričom v dvoch z nich boli udelené ceny aj úspešným ženám: v kategórii Malá medaila Samuela Mikovíniho udeľovaná za prínosy v oblasti vedy a techniky v zahraničí: - Ing. Márii Chrenkovej, CSc. za úspešné získanie a riešenie medzinárodných projektov v 5. a 7. rámcovom programe EÚ, bilaterálnych projektov APVV a za aktívnu prednáškovú a vedeckú činnosť v zahraničí, - prof. Ing. Kristíne Zgodavovej, PhD. za prínosy v oblasti inžinierstva a manažérstva kvality, prezentáciu Slovenska doma a v zahraničí, vedenie projektov, doktorandov, publikovanie a spoluprácu s praxou a v kategórii Pamätný list ministra školstva, vedy, výskumu a športu SR udeľovaný mladým pracovníkom výskumu a vývoja do 35 rokov: - Ing. Zuzane Dankovej, PhD. za publikované výsledky v oblasti štúdia štruktúrnych vlastností kompozitov na báze bentonitu a oxidov železa a ich využitia pre environmentálne účely, - Ing. Vlaste Ondrejka Harbuľákovej, PhD. za mimoriadne výsledky v oblasti štúdia biokorózie stavebných materiálov a výskumnú prácu hodnotenia deteriorizačných procesov betónových vzoriek vplyvom biologických a chemických činiteľov, - RNDr. Barbare Bačovej, PhD. za významný vedecký prínos v oblasti výskumu zameraného na sledovanie úlohy srdcového konexínu-43 vo vývine a prevencii vzniku malígnych arytmií.   | **O** | **A** | Predložené podklady boli v skrátenej forme použité. Na základe pripomienky správa doplnená.  |
| **ŠÚ SR** | **K Operačnému cieľu č. 5**Odporúčame materiál dopracovať aj na úrovni Trenčianskeho a Košického samosprávneho kraja. Upozorňujeme, že v celom materiáli vo vyhodnotení plnenia plánu podľa operačných cieľov a aktivít chýba zhodnotenie za Trenčiansky a Košický samosprávny kraj. Keďže Národný akčný plán rodovej rovnosti na roky 2010 – 2013 hovorí aj o úlohách úradov samosprávnych krajov, obcí a miest, bolo by vhodné v tejto časti správy túto skutočnosť uviesť komplexne za všetky samosprávne kraje.   | **O** | **A** | Vzhľadom na rozsah materiálu je konkrétne plnenie uvedené iba príkladmo.   |
| **ŠÚ SR** | **K Operačnému cieľu 7 Identifikovať nerovnosti žien a mužov prostredníctvom posilnenia výskumov a štatistík členených na základe pohlavia, k úlohe č. 33**Odporúčame na str. 36 v piatom odseku slová „www.statistics.sk (starej)“ nahradiť slovami „www.statistics.sk (Rodový aspekt)“. V čase zasielania podkladov do Návrhu správy o plnení Národného akčného plánu rodovej rovnosti na roky 2010 – 2013 menil Štatistický úrad SR dizajn svojho webového sídla. Predmetné dáta a informácie o gender štatistikách boli verejne dostupné len na pôvodnom (starom) portáli. V súčasnosti sú predmetné dáta sprístupnené už aj novom portáli, čím sa slovo „starej“ v zátvorke stáva nadbytočným.   | **O** | **A** | Text upravený.  |
| **ŠÚ SR** | **K Operačného cieľa č. 7 časť Zefektívnenie zostavovania rodovo členených štatistík**Odporúčame pri hodnotení MO SR vypustiť slová „Ako naznačuje graf č. 1“, nakoľko súčasťou materiálu nie je grafická príloha.   | **O** | **A** | Text vypustený.  |
| **Verejnosť** | **Návrh správy o plnení Národného akčného plánu rodovej rovnosti na roky 2010 - 2013**Zásadná pripomienka: v časti o hodnotení rodovo citlivého vzdelávania a výchovy žiadame zapracovať výhrady odbornej verejnosti k rodovo citlivej výchove v duchu tzv. rodovej ideológie a presadzovania feministických rodových teórií, ktoré boli zverejnené na tlačovej besede dňa 2.6.2014 (text vyhlásenia a zoznam signatárov: http://www.scribd.com/doc/227634926/Vyjadrenie-a-v%C3%BDzva-lekarov-psychologov-a-in%C3%BDch-odbornikov-ku-vplyvu-rodovej-ideologie-na-du%C5%A1evne-zdravie-deti). Zdôvodnenie: Súčasťou hodnotiacej správy je aj rodovo citlivé vzdelávanie a výchova, ktorej konkrétne úlohy č. 5, 7, 8, 9 sú pod operačným cieľom 2, na stranách 7, 10 a 14, a taktiež úloha č. 27 na strane 30. Pri hodnotení týchto úloh, aj v perspektíve budúcich rokov, je nevyhnutné vziať do úvahy, že rodovo citlivá výchova a vzdelávanie v duchu tzv. rodovej ideológie a presadzovania feministických rodových teórií sú v časti nielen laickej i odbornej verejnosti spochybňované a odmietané a považované za rizikové pre zdravý vývoj dieťaťa. Súvisí to predovšetkým z rozširovaním termínu "rod" a "rodová rovnosť, ktoré už nezahŕňajú len rovnosť príležitostí mužov a žien, ale aj rovnosť rodov ako sociálnych konštruktov, ktoré sa môžu odlišovať od biologického pohlavia, preto si človek môže sám určiť svoju príslušnosť k rodu. Termíny "rod" a "rodový" sa napĺňajú novými obsahmi a konceptami súvisiacimi s LGBTI problematikou a špeciálne s transgender problematikou. Práve takáto rodovo citlivá výchova je podľa vyše sto slovenských odborníkov riziková pre zdravý psycho-sexuálny vývoj dieťaťa a môže mať negatívny vplyv pri formovaní jeho pohlavnej identity. Ďalšou výhradou voči zavádzaniu rodovo citlivej výchovy je jej odborná nepodloženosť: chýbajú odborné a vedecké štúdie (evidence-based) alebo výskumy, ktoré by dokladovali jej vplyv na dieťa z pohľadu psychologického, pedagogického, či sociálneho. Preto ju možno považovať za projekt v experimentálnom štádiu, bez oficiálneho schválenia príslušnými zodpovednými inštitúciami. Navyše celoplošné zavádzanie rodovo citlivej výchovy proti vôli rodičov je aj v rozpore s niekoľkými záväznými medzinárodnými dokumentmi, ktoré potvrdzujú právo rodičov rozhodovať o výchove svojich detí (Všeobecná deklarácia ľudských práv, čl. 26, ods. 3; Dohovor OSN o právach dieťaťa čl.5,18, Európsky dohovor o ľudských právach a základných slobodách, dodatkový protokol,čl. 2). Fórum života, o.z. kontakt: marcela.dobesova@gmail.com   | **O** | **N** | Správa je odpočtom plnenia za roky 2010 - 2013. Uvedená tlačová konferencia sa konala dňa 02.06.2014.  |
| **KOZ SR** | **Stanovisko**K predloženému návrh správy o plnení Národného akčného plánu rodovej rovnosti na roky 2010 – 2013má KOZ SR toto stanovisko: V hodnotenom období prišlo k zmenám v legislatíve, ktoré sa týkali zákazu diskriminácie vo všeobecnom a pracovnom práve a to v Zákonníku práce, Zákone o inšpekcii práce a bola schválená aj novela antidiskriminačného zákona, ktorá rozšírila definíciu nepriamej diskriminácie. Problematika rodovej rovnosti má multidisciplinárny charakter a pri jej realizácii je dôležitá úzka kooperácia štátnych orgánov, sociálnych partnerov, samosprávy, mimovládnych organizácií a všetkých subjektov, ktoré sa flexibilne a aktívne zúčastňujú na postupnom odstraňovaní diskriminácie vo všetkých oblastiach života s cieľom garantovať zásadu rovnakého zaobchádzania s mužmi a ženami. Obsah Správy o plnení Národného akčného plánu rodovej rovnosti na roky 2010-2013 hodnotíme pozitívne a podporujeme jednotlivé aktivity MPSVaR SR. Princíp uplatňovania rodového hľadiska prispieva tiež k riešeniu problémov nastavenia politík a mechanizmov na zvýšenie zamestnanosti a kvality života.   | **O** | **A** | Akceptované.  |